છઠ્ઠા અને સાતમા ક્રમે આવેલા મનીષ પાંડે અને ભૂતપૂર્વ કપ્તાન મહેન્દ્રસિંહ ધોનીએ ભારતનું સ્કોર કાર્ડ ફરતું રાખ્યું હતું અને ખૂબ જ ઉમદા ઇનિંગ્સ રમીને ભારતને 375 રનના વિશાળ સ્કોર સુધી પહોંચાડ્યું હતું. ધોનીએ 42 બોલમાં અણનમ 49 અને મનીષ પાંડેએ 42 બોલમાં અણનમ 50 રન નોંધાવ્યા હતા. આ પહેલાં ટીમ ઇન્ડિયાના કેપ્ટન વિરાટ કોહલીએ ટોસ જીતીને બેટિંગમાં ઊતરવાનો નિર્ણય કર્યો હતો. જ્યારે શ્રીલંકા તરફથી મેથ્યુઝે સૌથી વધુ બે વિકેટ (24 રન) લીધી હતી. પાંચ મેચની વનડે સિરીઝમાં ભારત 3-0થી આગળ છે.